نشر الموقع الرسمي لفريق الرجاء الرياضي خبر خاطئ، بعدما كتب أن الفريق ربح القضية ديالو مع المدافع أوال، والحقيقة أنهم قراو المراسلة وطرجموها غالط، هما عند بالهم هما لبرحو القضية والفيفا كتقول ليهم نتوما خسكم تخلصو لأوال 54 ألف دولار. فضيحة كبيرة وقربالة نادت في الرجاء مني خرج الخبر الحقيقة ونشرو بعض المواقع المراسلة ديال الفيفا، لخلات المدير الاداري سعيد بوزرواطة كيندب، لأنه هو المسؤول على هادشي، وبقى كيعتاذر للمسيرين باش ميجريوش عليه، خصوصا أن خطأ بحال هذا مكيدارش، والخطير أنه تنشر في الموقع الرسمي ديال الفريق، وهذا حتى هو خطأ من نوع آخر. وباش احيد حسبان اللومة عليه دار اعتذار في الموقع الرسمي وقال فيه أن المدير الاداري هو لوقع في الخطأ يعني سعيد بوزرواطة، باش ميعيروهش عوتاني الجمهور وحيحو عليه. الرجاء مكاتجي فين تحل مشكل حتى كيزيدها مشكل آخر، ودابا ولات خص الفرقة تخلص كثر من 500 مليون سنتيم للفيفا في الأحكام لكثيرة لعندها، ولكن الفرقة راها فأزمة ومعندهاش القدرة باش تخلص هاد لفلوس كاملين. 
ناري على شوهة الرجاء مقادريش اترجمو مراسلة ديال فيفا ودارو الشوهة